Gesa Felicitas Krause

Gesa Felicitas Krause (sündinud 3. augustil 1992 Ehringshausenis) on Saksamaa kergejõustiklane, takistusjooksja. Tema põhidistants on 3000 meetri takistusjooks.

2011. aasta juunioride Euroopa meistrivõistlustel Tallinnas võitis ta 3000 meetri takistusjooksus kuldmedali. Sama aasta maailmameistrivõistlustel Taegus sai ta seitsmenda koha, joostes uue Euroopa juunioride rekordi 9.32,74.

2012. aasta Euroopa meistrivõistlustel sai ta ajaga 9.38,20 algselt neljanda koha, kuid tõusis pärast Ukraina jooksja Svitlana Shmidti diskvalifitseerimist pronksmedalile."EM 2012: Nachträglich Silber und Bronze für DLV-Asse". leichtathletik.de. 31.5.2015. Vaadatud 26.3.2017

2012. aasta suveolümpiamängudel Londonis sai ta isikliku rekordiga 9.23,52 seitsmenda koha.

2013. aastal tuli ta Tamperes Euroopa U23 meistriks, püstitades võistluste rekordi 9.38,91. Sama aasta maailmameistrivõistlustel Moskvas oli ta 9.37,11-ga üheksas.

2015. aasta maailmameistrivõistlustel Pekingis võitis ta pronksmedali tulemusega 9.19,25."Krause läuft überraschend zu Bronze". Spiegel Online. 26.8.2015. Vaadatud 26.3.2017

2016. aastal tuli ta Amsterdamis 3000 meetri takistusjooksus ajaga 9.18,87 Euroopa meistriks.

2016. aasta suveolümpiamängudel Rio de Janeiros sai ta rahvusrekordiga 9.18,41 kuuenda koha."Krause rennt deutschen Rekord - und hat doch keine Chance". RP Online. 15.8.2016. Vaadatud 26.3.2017

5. mail 2017 jooksis ta Teemantliiga etapil Dohas isiklikuks rekordiks ja ühtlasi rahvusrekordiks 9.15,70."9:15,70 min! 93,90 m! Deutsche Rekorde für Krause und Röhler". leichtathletik.de. 5.5.2017. Vaadatud 6.5.2017

2017. aasta maailmameistrivõistlustel Londonis kukkus ta 3000 meetri takistusjooksu finaalis, kuid sai ajaga 9.23,87 üheksanda koha.Gesa Felicitas Krause nach Sturz mit einer Heldensage". spiegel.de. Vaadatud 14.8.2017

27. augustil 2017 parandas ta Berliinis toimunud võistlusel 3000 meetri takistusjooksus isiklikku ja ühtlasi rahvusrekordit ligi nelja sekundiga, kui jooksis 9.11,85."Gesa Felicitas Krause mit einer Traumzeit". welt.de. 27.8.2017. Vaadatud 3.10.2017

2018. aastal tuli ta teist korda Euroopa meistriks, kui võitis kuldmedali ajaga 9.18,80.

Ta on tulnud Saksamaa meistriks 3000 meetri takistusjooksus aastatel 2015, 2016, 2017, 2018 ja 2019 ning aastal 2017 ka 5000 meetri jooksus.

Tema nimel on Saksamaa rekord nii 2000 meetri kui ka 3000 meetri takistusjooksus.

Aastatel 2015, 2016 ja 2017 on ta valitud Saksamaa aasta naiskergejõustiklaseks. 2011. aastal valiti ta Saksamaa aasta nooreks naiskergejõustiklaseks."Leichtathleten des Jahres". leichtathletik.de. Vaadatud 18.1.2018

Isiklikud rekordid
pisi|Gesa Felicitas Krause 2015. aasta maailmameistrivõistlustel Pekingis
pisi|Gesa Felicitas Krause (2011)
Väljas
 Ala  Tulemus  Aeg  Koht 800 m jooks  2.04,45  8. juuni 2018   Dessau 1000 m jooks  2.44,68  16. mai 2010   Pliezhausen 1500 m jooks  4.06,99  16. juuni 2016   Stockholm Miilijooks  4.29,58  9. juuni 2016   Oslo 3000 m jooks  9.02,04  24. mai 2015    Hengelo 5000 m jooks  15.24,53  13. mai 2017    Shanghai 2000 m takistusjooks  6.04,20 NR  6. september 2015    Berliin 3000 m takistusjooks  9.11,85 NR  27. august 2017    Berliin Poolmaraton  1:12.16  8. aprill 2018    Berliin
Sees
 Ala  Tulemus  Aeg  Koht 1500 m jooks  4.08,91   6. veebruar 2016    Karlsruhe 3000 m jooks  8.49,43  20. veebruar 2016    Glasgow
Allikas: IAAF

 Viited 

 Välislingid 


 Gesa Felicitas Krause Leichtathletik.de lehel
 "Leichtathletin Gesa Felicitas Krause Der rote Faden: Sie nimmt jede Hürde: Der rote Faden: Sie nimmt jede Hürde". Frankfurter Neue Presse. 7. märts 2015

Kategooria:Saksamaa jooksjad
Kategooria:Takistusjooksjad
Kategooria:Sündinud 1992